Document ID: /roh_data/filtered/fineweb-2-filterrobots_roh.jsonl.gz/61531

La stad 2016 èn dus bastiments a vapur collidads en il batschigl dal lai a Lucerna. Uss ha il Servetsch svizzer d’inquisiziun da segirezza preschentà ses rapport final.
Responsabel per l'accident è ina software
I haja dà l’accident perquai che ina software, ch’è responsabla per manevrar il bastiment, saja stada programmada fauss. In dals dus bastiments n’haja perquai betg pudì curreger ad ura in manever e saja sinaquai collidà da la vart cun l’auter bastiment. Nagin dals 460 passagiers a bord è vegnì blessà. Vid ils bastiments hai dà bottas e stgarps.